22/1988 FORU ARAUA, ekainaren 20koa, zeinen bidez Gaztediaren Foru Erakundea Organismo Autonomoa eratzen den (ALHAO 74 alea, 1988/07/01. Gehig.) 

ZIOEN ADIERAZPENA

  
Elkarte  Autonomoaren  Erakunde Arrunten eta Lurralde Historikoaren Foru Erakundeen arteko Harremanaz, azaroaren 25eko 27/83  Legea  aplikatuz,  Arabako Diputatu Nagusiak 885/85 Dekretu  bidez eta Eusko Jaurlaritzak, martxoaren 5eko, 31/85 Dekretu bidez, Erakunde Arrunten zerbitzuen Kultura gaietan Foru Erakundeei eskualdatzeari buruz Eusko Jaurlaritza-Arabako Foru  Aldundia  Eskualdatzeen Bitariko Batzordearen erabakia  onartu  zuten,  aipatutako Legearen agintepide-mailan.

  
Eskualdatutako zerbitzuen izakeraren eta jasotako agintepideen  edukitasunaren   aurrean,   Foru   Aldundiak deszentralizatutako antolakuntza  berezi baten  bidez bere eraentza  egitea   aukeratu  zuen,   horretarako, 1985eko apirilaren 23ko  erabakiz, urte bereko uztailaren 29ko Biltzar Nagusiek  sendestutako, Gaztediaren eta Kirolaren Foru Erakundea sortuz Fundazio  Publiko bezala Gaztediaren eta Kirolaren Zerbitzuen programaketarako eta eraentzarako legezko nortasun propioarekin.

  
Foru Aldundiaren Diputatuen Kontseiluak, Kultura  Saileko egitura  organikoa  Dekretua  onartzean,  Gaztediaren  eta Kirolaren Erakundeak eratutako zerbitzuen emanketa formula berraztertu zuen eta bere aldaketa oharteman zuen, kirolaren suztapenari,  eskola-kirolari  eta  guztientzat  kirolaren suztapenari zegozkion betekizunak bere antolakuntza propioan sartzea aukeratuz, asmo hori Erakundearen berrantolaketara eta  Ekintza   Ekonomikoen  eta   Foru   Zerbitzu  Publiko deszentralizatuen  Eraentza  Foru  Arauari  egokitze  arte atzeratuz.

  
Urriaren 30eko,  15/87  Foru Arauak,  beste  gai  batzuen artean, zerbitzu publikoen zeharkako kudeaketa gailuen izena  eta izakera arauteri orokorrari  egokitu, Biltzar Nagusiei Organismo Autonomoen  legetasun eratzailea  eta kentzailea eman eta  Foru Arau  eratzailearen edukia  mugatu ondoren, aipatutako Foru  Arauaren edukiari  aurretik  ziren sailez kanpotik   kudeatutako   Erakundeak   estatutoaren arauz egokitzeko beharra jartzen du.

  
Gaztediaren eta Kirolaren Erakundearen helburu eta xedeen aldaketak aipatutako agin-dua betetzea eragozten du eta bere desager-tzearen eta  berriaren  eraentzan  bateratasun bat eskatzen du, oraingo Foru Arau honen bidez eginak.

  
Gaztediaren Foru Erakundearen  eraentza, Foru Arau  honen bidez sortzen da, zeinek ekintza ekonomikoen kudeaketari eta foru  zerbitzu  publiko   deszentralizatuei  buruzko  Foru Arauaren 5. atalaren sistematika, egitura eta edukia hartzen duen  eta  Gaztediaren  eta  Kirolaren  Foru  Erakundearen desagertzea agindu, honen desagertzetik datozen eskubide eta betekizunetan  haren   ordezkotza   jasotzen   du,   baita aplikagarri zaion behin behingo jaurpidea ere.

  
Araua dagozkion  indarrean dagoela  esaten duten  xedapen kentzeko eta adieraztezkoekin amaitzen da.

1. Atala.-Erakuntza, Izena eta Atxikipena
  
Gaztediaren Foru  Erakundea  izenarekin,  Foru  Organismo Autonomo  bat  eratzen  da,  Aldundiaren  Kultura  Sailari atxikia, lege-nortasun propioarekin hornitua.

2. Atala.-Xedeak

  
Gaztediaren Foru Erakundearen xedeak dira Arabako Lurralde Historikoan Gaztediaren  hezkuntza eta  suztapen osoarekin erlazionatutako edozein  modutako  ekintzen  antolakuntza, eraentza, emanketa eta beteketa,  eta Elkarte Autonomoaren Erakunde Arrunten eta bertako Lurralde Historikoetako Foru Organismoen arteko Harremanei buruzko, azaroaren 25eko 27/83 Legean xedatutako aginte-arloan.

3. Atala.-Iraupena eta Egoitza

  
Gaztediaren Foru Erakundea epe-mugarik gabea da eta  bere egoitza Vitoria-Gasteizko, General Alava  k/, zenbakia 10, bostgarrenean  izango  du,  Administraritza  Kontseiluaren erabakiz, gora-beherek  hala eskatzen  dutenean  alda ahal daitekelarik.

4. Atala.-Ihardute-Sail Erektoreak

  
1.-Gaztediaren Foru Erakundearen ihardute-sail errektoreak izango dira:

 
 _ Administraritza Kontseilua.

 
 _ Zuzendari-Arduraduna.

  
2.-Arauz mugatuko da bidezkoa den antolakuntza osagarria.

5. Atala

  
1.-Administraritza Kontseilua 5 eta 7 arteko kideek osatuko dute, Lehendakaritza Kultura Saileko Foru Diputatuari dagokiolarik. Gainerako kideak, urriaren 30eko 15/87 Foru Arauaren 13.2. atalarekin bat izendatuak izango dira eta hauen artetik Kontseiluak Lehendakariorde bat aurkeratuko du.

  
2.-Administraritza Kontseiluari, Erakundearen goi-mailako organo bezala, dagozkio:

  
1) Erakunde ekintza-egitasmoak onartzea, bere  oinarrizko irizpideak eta bertako eta bere menpeko entitateen iharduera guztizko bideak finkatuz.

2) Garatutako  ekintzen  urteko Txostena  onartzea,  Foru Aldundiari bidaltzeko.

  
3) Aurrekontuaren  aintzin  proiektua, bere  kontuak  eta likidazioa onartzea.

  
4)   Aldundiaren   organoen   onartzea   eskatzen   duten proposamenak bidaltzea.

 
5) Erakundearen antolakuntza  eta funtzionamenduri  buruz araugintza, oharpenak,  arauak  eta  gainontzeko erabakiak onartzea.

 
6) Auzi-jazarpenak jartzea eta Erakundearen eskubide  eta interesen defentsan edozein modutako errekurtsoak planteiatu eta beraietan agertzea, hortarako aginte egokiak emanaz.

 
7) Erakunde publiko eta pribatuekin elkarlangintza itunak eratzea.

  
8) Bestelako beste edozein betekizun, zeintzu, Erakundearen gobernu, kudeaketa  eta administraritzari  atxikituz, Foru Aldundiaren organuei  erreserbatuak  ez  daudenak,  ez eta espreski Zuzendari-Arduradunari izendatuak ere.

6. Atala
  
1.-Administraritza Kontseilua ohizko izakeraz hilero bilduko da eta bereziko izakeraz erabili behar diren gaien presak agintzen duenean.

 
 2.-Bilkurak Administraritza Kontseiluaren Lehendakariak deituko ditu, bi lanegun aurretik deialdi horrekin batera lan-zerrenda bidaliz.

 3.-Ezin izango da, legez, Administraritza Kontseiluaren bilkurarik egin Lehendakariaren edo Lehendakari-ordearen presentziarik gabe; edozein modutan, gutxienez bere kideen erdiaren presentzia eskatzen da.

  
4.-Erabakiak, han aurkitzen direnen gehiengoz hartuko dira hala gertatzen denean, gerta daitezkeen diren enpateak, Kontseilu zuzentzen duenak ebatziz.

7. Atala

  
1.-Zuzendari-Arduraduna, zeinen izendapena eta kentzea, Administraritza Kontseiluaren proposamenez, Diputatuen Kontseiluari dagokio, haren menpean egongo da, Gaztediaren Foru Erakundearen beterazle-eraentzaren zuzeneko arduraduna izanez.

 
2.-Zuzendari Arduradunari ondorengo aginteak dagozkio:

 
1)  Administraritza  Kontseiluak  onartutako   erabakiak, egitasmoak eta  programak bete  eta  garatzea Erakundearen xedeak lor ahal izateko.

 
2) Erakundearen  aurrekontu  aintzin-proiektua  egin  eta Administraritza Kontseiluari bidali onar dezan.

  
3)  Erakundeak  garatutako ekintza-txostena  egin eta Administraritza Kontseiluari bidali onar dezan.

  
4) Erakundearen ekintzak bultzatu eta bere xedeak lortzean eraginkortasun handiago baterako egokiak  diren neurri eta erabakiak Administraritza Kontseiluari proposatu.

  
5) Erakundearen menpeko zerbitzuen eta entitateen eraentza gainbegiratu.

6) Ordainkera aginduak eman, kobruak egin eta  akurapenak eratu.

 
7)  Langilego  politika  aplikatu  eta  berehalako   bere buruzagitza bete.

 
8) Administraritza  Kontseiluaren Idazkari  kargua  bete, hitzez bai baina botorik gabe.

  
9)  Administraritza  Kontseiluak  beregan   ordezkatutako betekizunak burutu.

8. Atala.-Finantz Jaurpide Ekonomikoa

  
Gaztediaren  Foru   Erakundeak   Lurralde   Historikoaren Aurrekontu Orokorren  barne erantsitako  urteko Aurrekontu propio  bat  izango  du,   Arabako  Aurrekontu  Foru  Arau Orokorretan xedatutakoarekin bat eta Ekonomia Ekintzak eta deszentralizatutako Foru Zerbitzuak Kudeaketaren eta Diputatuen Kontseiluak izendatutako bideetan egina.

9. Atala
  
Kudeaketa ekonomikoa eta  kontablea Foru  Aldundiarentzat indarrean  dagoen  Aurrekontu  Foru  Arauteriak  jarritako sistemari egokituko zaio.

10. Atala
  
Gaztediaren  Foru   Erakundeak bere xedeak  lortzeko jarraiango eskuarteak izango ditu.

  
1.-Foru Aldundiak atxikitako ondasun eta eskubideetatik datozen irabaziak.

  
2.-Lurralde Historikoaren Aurrekontu Orokorren gain emango zaizkion subentzio eta eskualdatzeak.

 
3.-Estatuak, Elkarte Autonomoak, Udalek edo beste edozein Erakunde, Organismo edo pertsonek, bai publikoek bai pribatuek, egin ahal izango dituzte subentzio edo erakarketak.

  
4.-Erakundearen peko zentruek onuradunei emandako zerbitzuegatik ordainduko dituzten kuota eta tasak.

  
5.-Berari eman ahal izango zaizkion beste edozein modutako eskuarteak.

11. Atala.-Babez-Aginteak

  
Foru Aldundiak,  Ekintza  Ekonomikoen eta  Foru  Zerbitzu Publiko deszentralizatuen Eraentzari buruzko Foru Arauaren arauera dagozkion agintez  gainera, Gaztediaren  Foru Erakundearen politika orokorra jarriko  du eta bere zaingo ekonomikoa eta kontablea erabiliko du.

12. Atala.- Legezko Jaurpidea

  
Foru Erakundearen organuen administraritza-ekintzen aurka interesatuek Administraritza     Prozeduraren Legean ohartemandako   administraritza errekurtsoak  erabili ditzakete, Administraritza Kontseilutik  emandako ekintzek bide administratiboa agortuz.

XEDAPEN GEHIGARRIAK

  
Lehenengoa.-Oraingo Foru Araua indarrean jartzen  denean Gaztediaren  eta  Kirolaren  Foru  Erakundea  desagerturik gelditzen da, bere betekizun eta eskubide guztien ordezkotza hark eratutako Foru Organismo Autonomoak hartzen duelarik.

Bigarrena.- Bost hilabete  barru, Gaztediaren Foru Erakundea eratu zenetik hasita, Aldundiak, desagertutakoari atxikitako giza-eskuarte,  material eta  aurrekontuak bere zuzeneko  Administraritzan  sar  ahal  izateko  beharrezkoneurriak hartuko ditu.

  
Hirugarrena.- Kultura  Sailari  egindako  aipamenak, une bakoitzean  Foru   Arau  honetan   ohartemandako  aginteak atxikitzen zaizkionari eginak bezala hartuko dira.

BEHIN-BEHINGO XEDAPENA

 
Bigarren  Xedapen   gehigarrian   aipatutako   eskuarteen pertsonal, material  eta aurrekontuen  ezarketek, Lurralde Historikoaren zuzeneko  Administraritzan  egiten  ez diren bitartean, Gaztediaren Erakundeari atxikituta iraungo dute.

AZKEN XEDAPENAK

  
Lehenengoa.-Arau  honetan  agindutakoari  aurka  jartzen zaizkion maila berdineko edo  gutxiagoko xedapenak kenduta gelditzen dira.

  
Bigarrena.- Oraingo  Foru  Arau honen  indarrean  sartzea Arabako  Lurralde   Historikoaren   Aldizkari Ofizialean argitaratzen den egun berean sortuko da.

